Objava vloge za spremembo specifikacije za ime v vinskem sektorju v skladu s členom 105 Uredbe (EU) št. 1308/2013 Evropskega parlamenta in Sveta

(2023/C 40/06)

V skladu s členom 98 Uredbe (EU) št. 1308/2013 Evropskega parlamenta in Sveta (1) je ta objava podlaga za uveljavljanje pravice do ugovora zoper vlogo v dveh mesecih od datuma te objave.

VLOGA ZA SPREMEMBO SPECIFIKACIJE PROIZVODA

„Extremadura“

PGI-ES-A1300-AM02

Datum vloge: 14. julij 2015

1. Predpisi, ki se uporabljajo za spremembo

Člen 105 Uredbe (EU) št. 1308/2013 – sprememba, ki ni manjša

2. Opis spremembe in razlogi zanjo

1. Uvedba novih kategorij proizvodov vinske trte biser vino in gazirano biser vino

Točka 2(a) in (b) specifikacije proizvoda ter točki 1.3 in 1.4 enotnega dokumenta se spremenijo, da se vključita novi kategoriji vina: biser vino in gazirano biser vino.

S spremembami Uredbe Komisije (ES) št. 753/2002 z dne 29. aprila 2002 o določitvi nekaterih pravil glede opisa, poimenovanja, predstavitve in zaščite nekaterih proizvodov iz vinskega sektorja, ki se urejajo v okviru skupne ureditve trga za vino (Uredba Sveta (ES) št. 1493/1999 (2) z dne 17. maja 1999), se je uporaba tradicionalne označbe „vino de la tierra“ razširila še na druge kategorije vina, v tem primeru „Vino de la Tierra de Extremadura“, da bi se vključila biser vina in gazirana biser vina.

Pri trženju teh proizvodov je treba uporabljati posebno označbo kakovosti „Extremadura“, da lahko proizvajalci vstopijo v nove tržne segmente.

2. Uvedba nove kategorije proizvodov vinske trte: kakovostno peneče vino

Točka 2(a) in (b) specifikacije proizvoda ter točke 1.3, 1.4 in 1.8 enotnega dokumenta se spremenijo, da se vključi nova kategorija vina: kakovostno peneče vino.

Kakovostna peneča vina, ki uživajo velik sloves, se v tej regiji tradicionalno pridelujejo že več kot tri desetletja. To vpliva na zelo majhno območje, zajeto z ZOP „CAVA“.

Proizvajalci iz Ekstremadure zato potrebujejo posebno oznako kakovosti, ki jo podpira EU, da bi povečali prepoznavnost te kategorije vin, ki so že sedaj dobro znana po vsej pokrajini Ekstremadura.

3. Posodobitev informacij o pristojnem organu

To je posledica sprememb v temeljnih strukturah vlade avtonomne skupnosti Ekstremadura.

Sprememba vpliva na točko 9(a) specifikacije proizvoda. Ne vpliva na enotni dokument.

4. Vključitev enološkega postopka

Ta sprememba se nanaša na točko 3 (Posebne enološke prakse) specifikacije proizvoda in točko 1.5.1 enotnega dokumenta.

Donos ekstrakcije grozdnega mošta se omeji na 75 litrov vina na 100 kg grozdja.

Ta postopek neposredno vpliva na kakovost različnih kategorij vina, ki jih zajema ta ZGO.

5. Uskladitev največjega donosa kotlaste oblike vinske trte z največjim donosom vinske trte, oblikovane v špalir

Ta sprememba se nanaša na točko 5 (Največji donos) specifikacije proizvoda in točko 1.5.2 enotnega dokumenta.

Sektor to spremembo zahteva zaradi izboljšav v tehnikah gojenja, ki omogočajo večje donose pri kotlasti obliki vinske trte.

6. Posodobitev sort

Ta sprememba se nanaša na točko 6 (Sorte vinske trte) specifikacije proizvoda in točko 1.7 enotnega dokumenta.

Sektor zahteva, da se vključijo vse sorte, ki jih dovoljujejo pravila o možnostih za pridelavo vina, da se ta oddelek specifikacije proizvoda uskladi z dejanskimi možnostmi za pridelavo za regijo označbe „Extremadura“.

ENOTNI DOKUMENT

1. Ime proizvoda

Extremadura

2. Vrsta geografske označbe

ZGO – zaščitena geografska označba

3. Kategorije proizvodov vinske trte

1. Vino

5. Kakovostno peneče vino

8. Biser vino

9. Gazirano biser vino

4. Opis vin

1. Bela vina in vina rosé

BELA VINA

Videz: čist in sijoč, rumene barve z odtenki od zelene in voskaste do blede slamnato rumene

Vonj: čiste sadne in/ali cvetlične in/ali rastlinske arome, ki spominjajo na sorto ali sorte vinske trte, iz katerih je pridelano vino

Okus: uravnotežen v ustih, s svežimi sadnimi in/ali cvetličnimi in/ali rastlinskimi aromami

BELA VINA, STARANA V LESU

Videz: čist in sijoč, bledo rumene do zlate barve

Vonj: pridih po opečenem in vanilji, ki izhajata iz hrasta

Okus: pridih arome hrasta, vsebnost kislin v kombinaciji z notami opečenega, ki izhajajo iz lesa

VINA ROSÉ

Videz: čist in sijoč, rožnate barve s škrlatnimi do oranžnimi odtenki

Vonj: čiste arome z notami rdečega jagodičja in cvetličnimi notami

Okus: uravnotežen v ustih, s svežimi aromami in pridihom rdečega jagodičja

— Za vse omejitve, ki niso zajete, se uporablja trenutna zakonodaja EU.

— Za sladka in polsladka bela vina in vina rosé, katerih delež alkohola presega 13 vol. % in ki so se kakor koli starala, je zgornja meja 1 g/l (16,7 meq/l).

— Najvišja vsebnost žveplovega dioksida je 240 mg/l, če je ostanek sladkorja > 5 g/l. Splošne analitske lastnosti Največji delež skupnega alkohola (v vol. %) 15 Najmanjši delež dejanskega alkohola (v vol. %) 9 Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 13,3 Najvišja vsebnost skupnega žveplovega dioksida (v miligramih na liter) 180

2. Rdeča vina in rdeča vina, starana v lesu

RDEČA VINA

Videz: čist in sijoč, s škrlatnimi odtenki

Vonj: čiste sadne in/ali cvetlične in/ali rastlinske arome, ki spominjajo na sorto ali sorte vinske trte, iz katerih je pridelano vino

Okus: uravnotežen v ustih, s svežimi sadnimi in/ali cvetličnimi aromami

RDEČA VINA, STARANA V LESU

Videz: čist in sijoč, s škrlatnimi do opečnatimi odtenki

Vonj: čiste arome s sadnim pridihom in notami opečenega lesa, ki spominjajo na sorto ali sorte vinske trte, iz katerih je pridelano vino

Okus: sveže arome s pridihom sadja in lesa ter praženimi notami

— Za vse omejitve, ki niso zajete, se uporablja trenutna zakonodaja EU.

— Za vina, katerih delež alkohola presega 13 vol. % in ki so se kakor koli starala, je zgornja meja 1 g/l (16,7 meq/l).

— Za vina, ki so se starala več kot dve leti, je zgornja meja vsebnosti hlapnih kislin 1,2 g/l (20 meq/l).

— Najvišja vsebnost žveplovega dioksida je 190 mg/l, če je ostanek sladkorja > 5 g/l. Splošne analitske lastnosti Največji delež skupnega alkohola (v vol. %) 16 Najmanjši delež dejanskega alkohola (v vol. %) 11 Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 13,3 Najvišja vsebnost skupnega žveplovega dioksida (v miligramih na liter) 150

3. Belo biser vino in biser vino rośe ter gazirano biser vino

BELA VINA

Videz: čist in sijoč, rumene barve z odtenki od rumene do zlate; ob odprtju steklenice pojav mehurčkov brez prave pene

Vonj: čiste sadne in/ali cvetlične in/ali rastlinske arome, ki spominjajo na sorto ali sorte vinske trte, iz katerih je pridelano vino

Okus: čiste sadne in/ali cvetlične in/ali rastlinske arome z uravnoteženo vsebnostjo kislin ter lastnostmi, ki so znatno izrazitejše zaradi ogljikovega dioksida, ki nastane z vrenjem ali je dodan

Največji nadtlak CO2 pri 20 oC je med 1 barom in 2,5 bara.

VINA ROSÉ

Videz: čist in sijoč, rožnate barve s škrlatnimi do oranžnimi odtenki; ob odprtju steklenice biser vina pojav mehurčkov brez prave pene

Vonj: čiste arome z notami rdečega jagodičja in/ali cvetličnimi notami

Okus: uravnotežen v ustih, sveže arome rdečega jagodičja, ki so izrazitejše zaradi vsebnosti CO2

Največji nadtlak CO2 pri 20 oC je med 1 barom in 2,5 bara.

— Za vse omejitve, ki niso zajete, se uporablja trenutna zakonodaja EU.

— Za sladka in polsladka bela vina ter vina rosé, katerih delež alkohola presega 13 vol. % in ki so se kakor koli starala, je zgornja meja 1 g/l (16,7 meq/l).

— Najvišja vsebnost žveplovega dioksida je 235 mg/l, če je ostanek sladkorja > 5 g/l. Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 7 Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 13,3 Najvišja vsebnost skupnega žveplovega dioksida (v miligramih na liter) 200

4. Rdeča biser vina

Videz: čist in sijoč, s škrlatnimi odtenki; ob odprtju steklenice biser vina pojav mehurčkov brez prave pene

Vonj: čiste sadne in/ali cvetlične in/ali rastlinske arome, ki spominjajo na sorto ali sorte vinske trte, iz katerih je pridelano vino

Okus: uravnotežen v ustih, s svežimi sadnimi in/ali cvetličnimi aromami ter lastnostmi, ki so znatno izrazitejše zaradi CO2, ki je nastal pri vrenju ali je bil dodan

— Za vse omejitve, ki niso zajete, se uporablja trenutna zakonodaja EU.

— Za vina, katerih delež alkohola presega 13 vol. % in ki so se kakor koli starala, je zgornja meja 1 g/l (16,7 meq/l).

— Najvišja vsebnost žveplovega dioksida je 200 mg/l, če je ostanek sladkorja > 5 g/l. Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 7 Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 13,3 Najvišja vsebnost skupnega žveplovega dioksida (v miligramih na liter) 150

5. Kakovostna peneča vina (bela in rosé):

BELA VINA

Videz: čist in sijoč, rumene barve z odtenki od zelene in voskaste do slamnato rumene

vonj: čiste sadne in/ali cvetlične in/ali rastlinske arome, ki spominjajo na sorto ali sorte vinske trte, iz katerih je pridelano vino

Okus: uravnotežen v ustih, s svežimi sadnimi in/ali cvetličnimi in/ali rastlinskimi aromami

VINA ROSÉ

Videz: čist in sijoč, rožnate barve s škrlatnimi do oranžnimi odtenki

vonj: čiste arome z notami rdečega jagodičja in cvetličnimi notami

Okus: uravnotežen v ustih, s svežimi aromami rdečega jagodičja

Glede na zelo uspešno vključitev ogljikovega dioksida za obe vrsti so to vina, ki izražajo različne zelo subtilne in izjemno kompleksne arome zaradi aromatov v osnovnem vinu in avtolize kvasovk.

— Nadtlak pri 20 oC > 3,5 bara.

— Za vse omejitve, ki niso zajete, se uporablja veljavna zakonodaja EU.

— Za vina, katerih delež alkohola presega 13 vol. % in ki so se kakor koli starala, je zgornja meja 1 g/l (16,7 meq/l).

— Za vina, ki so se starala več kot dve leti, je zgornja meja vsebnosti hlapnih kislin 1,2 g/l (20 meq/l).

— Najvišja vsebnost žveplovega dioksida je 235 mg/l, če je ostanek sladkorja > 5 g/l. Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10 Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 13,3 Najvišja vsebnost skupnega žveplovega dioksida (v miligramih na liter) 185

5. Enološki postopki

a. Osnovni enološki postopki

Poseben enološki postopek

Za stiskanje mošta ali vina se uporabi ustrezen tlak, da se iz vsakih 100 kg potrganega grozdja pridobi največ 75 litrov vina. Pri gaziranem biser vinu je dovoljeno dodati ogljikov dioksid tistemu, ki je nastal po naravni poti pri vrenju.

b. Največji donosi

Ne glede na uporabljeno gojitveno obliko (kotlasto ali špalirno)

16 000 kilogramov grozdja na hektar

120 hektolitrov na hektar

6. Razmejeno geografsko območje

Območje pridelave in priprave vin, ki jih zajema ta ZGO, vključuje ozemlje vseh občin v pokrajinah Badajoz in Cáceres.

7. Glavne sorte vinske trte

ALARIJE – SUBIRANT PARENT

BEBA – EVA

BOBAL

BORBA

CABERNET SAUVIGNON

CAYETANA BLANCA

CHARDONNAY

DOÑA BLANCA – CIGÜENTE

GARNACHA TINTA

GARNACHA TINTORERA

GEWÜRZTRAMINER

GRACIANO

JAÉN TINTO

MACABEO – VIURA

MALVAR

MAZUELA

MERLOT

MONASTRELL

MONTÚA – CHELVA

MORISCA

MOSCATEL DE ALEJANDRÍA

MOSCATEL DE GRANO MENUDO

PARDINA – JAÉN BLANCO

PARELLADA

PEDRO XIMÉNEZ

PERRUNO

PETIT VERDOT

PINOT NOIR

RIESLING

SAUVIGNON BLANC

SYRAH

TEMPRANILLO – CENCIBEL

TINTO DE LA PÁMPANA BLANCA

TORRONTÉS

VERDEJO

VIOGNIER

XARELLO

8. Opis povezave

1. Povezava temelji na slovesu vina, ki ga z leti potrjujejo številne nagrade na nacionalni in mednarodni ravni.

NARAVNI IN ČLOVEŠKI DEJAVNIKI

Naravni dejavniki

V Ekstremaduri prevladuje sredozemsko podnebje, ki ga omili advekcija mas morskega zraka z Atlantika. Območje prejme 2 600–3 000 ur sončne svetlobe na leto, kar je po navedbah španskega meteorološkega urada (AEMET) eden od najvišjih rekordov v državi.

Padavin je malo, saj so v tej regiji po tri do štiri mesece suše. Povprečna temperatura znaša 16–17 oC.

Zime so mile zaradi oceanskega vpliva portugalske obale Atlantskega oceana, ki ga ne zmanjšujejo vmesne naravne ovire. Azorski anticiklon poleti odvrača padavine, zato so poletja zelo vroča, z najvišjimi dnevnimi temperaturami, ki presegajo 40 oC.

Človeški dejavniki

Vinogradništvo in vinarstvo sta bistveni za pokrajino Ekstremadura, kar potrjujejo številna pričevanja iz njene zgodovine:

Karel I. Španski in V. Habsburški je vino iz Ekstremadure uvrstil med najboljša na svetu.

Miguel de Cervantes ga je omenil v svojih Zglednih novelah (Novelas Ejemplares).

To je bilo prvo vino, ki je bilo predstavljeno Novemu svetu, ko so Hernán Cortés in skupina konkvistadorjev iz Ekstremadure vino iz te regije vzeli s seboj kot darilo v zameno za zlato. Cortés se je tudi odločil cepiti vinsko trto iz Ekstremadure na ameriške podlage.

Zgodovinski dokumenti reda svetega Hieronima, ki so bili najdeni v samostanu v mestu Guadalupe (leta 1 520), vključujejo obsežne kataložne opise vin, ki so se tam pridelovala. Menihi so to znanje in izkušnje razširili po vsej Ekstremaduri ter znanje o vinu prenesli na tamkajšnje ljudi.

Ko se je Španija leta 1986 pridružila EGS, se je prilagodila zakonodaji EGS in določila pravila za „vino de la tierra“ (deželno vino). Na trgu so se začela pojavljati vina, pridelana v Ekstremaduri in označena s tem izrazom.

Vlada avtonomne skupnosti Ekstremadura je leta 1999 odobrila sklep, ki ureja izraz „Vino de la Tierra de Extremadura“ za vina, v celoti pridelana iz grozdja, pridelanega na tem geografskem območju. Cilj te pobude je bil pridelovalcem iz celotne avtonomne skupnosti omogočiti certificiranje kakovosti za njihova vina, hkrati pa olajšati njihovo prepoznavnost za potrošnike.

S podporo javnih ustanov je sektor odtlej izvedel pomembne naložbe v nove tehnologije, s čimer so se izboljšali način gojenja in izbora vinske trte ter enološke tehnike, ki jih uporabljajo vinarne. Rezultat tega je, da so vina, čeprav so ohranila svoje posebne lastnosti, zdaj kakovostnejša in uživajo večji sloves.

KAKOVOST IN SLOVES

Podnebne in naravne razmere na tem območju pridelave tvorijo ekosistem, zaradi katerih so ta vina zelo razkošna v ustih, njihov okus je strukturiran in močan, imajo pa tudi intenzivne arome in uravnoteženo vsebnost kislin. So sveža in izpolnjujejo standarde kakovosti najzahtevnejših trgov.

Vina „Vinos de la Tierra de Extremadura“ so zdaj priznana po vsem svetu. Prodajajo se na vseh celinah in so zelo uveljavljena v državah, kot so Brazilija in ZDA v Severni in Južni Ameriki ali Kitajska in Japonska v Aziji. Odličen sloves uživajo tudi v evropskih državah, kot so Belgija, Nemčija in Švica.

To dokazujejo številne nagrade in priznanja, ki so jim bila podeljena v Španiji in tujini. Njihov slovesa (med drugim) dokazujejo naslednje nagrade:

zlate medalje na mednarodnih tekmovanjih v Španiji, Evropi in tretjih državah:

— Concours Mondial de Bruxelles (Belgija) leta 2008,

— Bacchus Gold leta 2014,

— Challenge International du Vin Bordeaux (Francija) leta 2003,

— ZLATO odličje na tekmovanju Challenge International du Vin Bordeaux (Francija) leta 2003, leta 2019 za bela vina, leta 2021 pa za kakovostna peneča in rdeča vina,

— Wine Masters Challenge (Portugalska) v letih 2003 in 2005,

— Sélections Mondiales des Vins (Montreal) leta 2004,

— Tempranillos del Mundo (Köln, Nemčija) leta 2006,

— Challenge to the best Spanish wines for USA (Miami) leta 2012,

— Concurso Internacional de Vinos y Espirituosos (CINVE) (Španija) leta 2014,

— ZLATO odličje na tekmovanju Concurso Internacional de Vinos y Espirituosos (CINVE) (Španija) leta 2014 in SREBRNO leta 2020,

— ZLATO odličje na tekmovanju MUNDUS VINI (Nemčija) v letih 2020 in 2021 ter SREBRNO odličje za bela in rdeča vina leta 2017,

— SREBRNO odličje za biser vina in peneča vina na tekmovanju VinEspaña leta 2021,

— več ZLATIH odličij za organska vina ter bela in rdeča vina na tekmovanju VinEspaña leta 2021,

— 90,91 točke in ZLATO odličje na tekmovanju Gilbert & Gaillard.

2. VINO

Podnebje na zadevnem območju, za katero so od začetka zorenja do trgatve značilne skromna količina padavin in visoke temperature, pomeni, da so vina s tega območja intenzivno aromatična v primerjavi z vini z drugih vinorodnih območij, in sicer zaradi vodnega stresa, ki spomladi in poleti vpliva na rastlino. To pomeni, da je grozdje v času trgatve zelo zdravo in ima razmeroma visoko vsebnost sladkorja.

Rdeče vino

Te razmere v rdečem grozdju spodbujajo proizvodnjo taninov in antocianinov, ki vplivajo na razvoj barv in okusa, značilnih za pridelana vina.

Belo vino in vino rosé

Svežina mladih vin rosé s posebno sadnim značajem je rezultat lastnosti sort in predvsem tega, da se grozdje trga, ko je popolnoma zrelo, kar je prej kot v drugih regijah v Španiji. Zato se ta vina na trg dajo med prvimi.

BISER VINO

Kot je opisano v točki 1.4 enotnega dokumenta, se je območje brez težav prilagodilo pridelavi biser vina, kar se kaže v pridelavi svežih mladih vin z manjšim deležem alkohola. Organoleptične lastnosti izvrstnih osnovnih vin, iz katerih so pridelana, postanejo še izrazitejše zaradi CO2, pridobljenega po naravni poti, ko se prekine postopek vrenja, čemur sledi vrenje ostanka sladkorja.

GAZIRANO BISER VINO

Plin v teh vinih, ki imajo podobne lastnosti kot biser vina, izvira iz dodanega ogljikovega dioksida. Ta vina so postala zelo priljubljena, saj se prodaja teh vin kot alternative drugim kategorijam vina znatno povečuje.

KAKOVOSTNO PENEČE VINO

Kot je opisano v točki 1.4 tega dokumenta, so se v tej regiji od nekdaj pridelovala peneča vina priznane kakovosti in z zelo zanimivimi organoleptičnimi lastnostmi. Ta vrsta vina se po obrtniških postopkih prideluje že več kot tri desetletja ter je zato zelo tesno povezana s podnebjem in kulturnimi značilnostmi geografskega območja te ZGO.

Značilno sredozemsko podnebje Ekstremadure, ki ga omili advekcija mas morskega zraka z Atlantika, ter vroča in zelo suha poletja na tem območju pomenijo, da so osnovna vina veliko bolj aromatična in sveža kot osnovna vina, pridelana v drugih vinorodnih regijah. Rezultat tega so peneča vina s širšim naborom arom, ki so v ustih polnega telesa in imajo dolg zaton, po katerem se razlikujejo od drugih vin.

9. Bistveni dodatni pogoji

Pravni okvir:

nacionalna zakonodaja

Vrsta dodatnega pogoja:

pakiranje na razmejenem geografskem območju

Opis pogoja:

Ta vina se lahko stekleničijo na razmejenem območju ali zunaj njega.

Točka 8(b) specifikacije proizvoda (Dodatne veljavne zahteve) določa: „Gospodarski subjekti, ki nameravajo proizvod stekleničiti zunaj območja pridelave, morajo o tem vnaprej obvestiti pristojni organ“.

Člen 9.4 sklepa regionalnega oddelka za gospodarstvo in trgovino z dne 19. avgusta 2004 o določitvi pravil o dokumentih, ki morajo biti priloženi proizvodom vinske trte pri prevozu, dokazilih, ki jih je treba hraniti v sektorju, in uporabljenih označbah: „Spremne dokumente, ki se priložijo proizvodom z izrazom ‚vino de la tierra‘ (deželno vino) za njihov prevoz iz regije, v kateri so bili pridelani, je treba na kateri koli način poslati nadzornemu organu najpozneje na dan izdaje.“

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Tradicionalni izraz iz člena 120(1), točka (d), Uredbe (ES) št. 1308/2013 Evropskega parlamenta in Sveta z dne 17. decembra 2013, ki se lahko uporablja za vina z zaščitenim geografskim poreklom, je „vino de la tierra“ (deželno vino).

Povezava do specifikacije proizvoda

https://www.juntaex.es/documents/77055/621148/IGP+Extremadura+%28Vino+de+la+Tierra%29.+Pliego+condiciones.pdf/0fd65d6e-1c66-3a58-e0ef-1c6143efe748?t=1665733026927

(1) UL L 347, 20.12.2013, str. 671.

(2) UL L 118, 4.5.2002, str. 1.